روسیادا داوام ائدن 2018 فیفا دونیا کوپاسی سون 16 توروندا آرژانتینی 4-3 مغلوب ائدن فرانسا، دؤرددبیر فینالا یوکسه‌لن ایلک تیم اولدو.
13ونجو دقیقه‌ده گریزمن آتدیغی پنالتیله فرانسا 1-0 اؤنه گئچرکن،41. دقیقه‌ده دی ماریانین آتدیغی قوللا آرژانتین برابرلیگی یاخالادی.
قارشیلاشمانین ایلک یاری‌سی، 1-1 هئچ-هئچه تاماملانیب.
آرژانتین، 48-جی دقیقه‌ده مسی‌نین آتدیغی قوللا وضعیتی 1-2 ائدرکن، فرانسا57. دقیقه‌ده پاواردلا برابرلیک قولونو تاپدی.
فرانسا، مباپه نین 64-جی و 68-جی دقیقه‌لرده توپو آغلارا گؤندرمه‌سی فرقی 2یه چیخاردی: 4-2
90+3.  دقیقه‌ده آگوئرونین باش ضربه‌سیله آرژانتین فرقی 1ه ائندیردی.
قارشیلاشما، فرانسانین 4-3 اوستونلوگویله سونا چاتدی.
2018  فیفا دونیا کوپاسی سون 16 تورو اویونوندا اوروگوئه ده، پورتغالی 2-1 مغلوب ائده رک دؤرددبیر فینالا یوکسلیب و فرانسانین رقیبی اولدو.
7-جی دقیقه دکی کاوانی‌نین باش ضربه‌سیله اوروگوئه1-0 اؤنه کئچرکن، 55-جی دقیقه دکی پئپه نین قولو پورتغال وضعیتی 1-1 ائتدی.
62-جی دقیقه کی کاوانی، بیرقول ووراراق تیمینی 2-1 اؤنه کئچیردی.
قالان دقیقه‌لرده حسابی قورویان و پورتغال 2-1 مغلوب ائدن اوروگوئه، دؤردده بیر فینالا یوکسلیب و فرانسانین رقیبی اولدو.
فرانسا ایله اوروگوئه آراسیندا دؤرددبیر فینال اویونو، 6 ژوئن، جمعه گونو نیژنی نووقورود ایستادیومونوندا اوینانا‌جاق.
